Հիլըրի Քլինթընի համար նախատեսուած դրամահաւաքի ձեռնարկներէն մէկ շաբաթ անց, անոր փոխ—նախագահի թեկնածու Թիմ Քէյնը երկու անգամ հանդէս եկաւ Հարաւային Քալիֆորնիոյ մէջ: Սեպտեմբեր 19ին, Պեւըրլի Հիլզի մէջ, Ճէյ Սուրէսի կողմէ տրուեցաւ պաշտօնական ճաշ, որ յայտարարուած էր իբրեւ «Զրոյց՝ Թիմ Քէյնի հետ»: Միայն 27.000 տոլար նուիրաբերած մարդիկ կրնային մասնակցիլ թեկնածուի հետ ընդունելութեան: Անոնք, որոնք կը նուիրէին 10.000 տոլար, կրնային միայն լուսանկարուիլ փոխ—նախագահի թեկնածուի հետ (առանց ընդունելութեան), իսկ 2700 տոլար նուիրող մարդիկ պարզապէս կրնային ճաշել անոր հետ՝ առանց ընդունելութեան եւ լուսանկարուելու…